Διφωσφίνη

Η διφωσφίνη ή διφωσφάνιο (αγγλικά: diphosphine) είναι ανόργανη χημική ένωση, που περιέχει φωσφόρο και υδρογόνο, με χημικό τύπο P2H4. Η χημικά καθαρή διφωσφίνη, στις συνηθισμένες συνθήκες, δηλαδή σε θερμοκρασία 25 °C και υπό πίεση 1 atm, είναι άχρωμο υγρό, που αποτελεί μία από τις αρκετές ανόργανες φωσφίνες. Είναι η συνηθισμένη πρόσμιξη της φωσφίνης (PH3), που την αναφλέγει όταν η τελευταία έρχεται σε επαφή με τον ατμοσφαιρικό αέρα.

 Δομή, παραγωγή και ιδιότητες 

ΔεσμοίΤα δεδομένα προέρχονται εν μέρει από το «Table of periodic properties of thw Ellements», Sagrent-Welch Scientidic Company και Ασκήσεις και προβλήματα Οργανικής Χημείας Ν. Α. Πετάση 1982, Σελ. 34. Οι ηλεκτραρνητικότητες κατά Pauling, από τις οποίες υπολογίστηκε ο ιονισμός, προέρχονται από τους πίνακες δεδομένων των χημικών στοιχείων υδρογόνο και φωσφόρος.Δεσμόςτύπος δεσμούηλεκτρονική δομήΜήκος δεσμούΙονισμόςP-Pσ3sp3-3sp3220 pmP-Hσ3sp3-1s142 pm0,5% P+ H-ΓωνίεςHPH93,5°Κατανομή φορτίωνσε ουδέτερο μόριοH-0,005P+0,010

Η διφωσφίνη παράγεται με υδρόλυση φωσφιδίου του ασβεστίου (Ca3P2) στη θερμοκρασία των -30 °C (για να αποφευχθεί η άμεση αυτοανάφλεξη). Ως παραπροϊόν συμπαράγεται και μια μικρή ποσότητα φωσφίνης (PH3).

Η διφωαφίνη είναι μη βασική, ασταθής στη θερμοκρασία δωματίου και ιδιαίτερα εύφλεκτη όταν έρχεται σε επαφή με τον ατμοσφαιρικό αέρα. Είναι ελάχιστα διαλυτή στο νερό, αλλά διαλύεται σε οργανικούς διαλύτες.

 Παραπομπές και σημειώσεις 

Κατηγορία:Υδρίδια
Κατηγορία:Φωσφίνες